Lehti: Ilkka Kanervaa kuulusteltiin yli 10 tuntia
Tiistai 30.3.2010 klo 08.10 (päivitetty klo 11.19)
Kansanedustaja Ilkka Kanerva oli poliisin kuultavana lahjusrikoksesta epäiltynä viime viikolla. Kanervan syntymäpäiväjuhlat poliisin esitutkintaan
Kansanedustaja Ilkka Kanervaa (kok) kuultiin viime viikolla lahjusrikoksesta epäiltynä. Ilta-Sanomien mukaan kuuleminen kesti toistakymmentä tuntia. Iltalehden tavoittama tutkinnanjohtaja Markku Nisula kuitenkin kiistää väitteen.Rikosepäily liittyy tammikuussa 2008 pidettyihin Kanervan syntymäpäiväjuhliin, joita vaalirahaa jakanut kohuyhtiö Nova Group tuki 17 000 eurolla.Poliisia kiinnostaa, oliko juhlilla yhteyttä Nova Groupin mahdolliselle kiinnostukselle Varsinais-Suomen maakuntakaavaa kohtaan. Kanerva toimi tuolloin kaavaa puuhaavan Varsinais-Suomen liiton puheenjohtajana.- Keskeistä tutkinnassa on nyt se, että onko vastaanotetut edut oikeudettomia ja onko niillä ollut vaikutusta virkatoimiin, talous- ja omaisuusrikosyksikön johtaja, rikostarkastaja Ilkka Koskimäki sanoi aiemmin Iltalehdelle.Kanerva kiistää osallistuneensa liiton kokoukseen, jossa maakuntakaavaa viime marraskuussa käsiteltiin. Hänellä ei omien sanojensa mukaan ole myöskään tietoa syntymäpäiviensä kustannuksista.Lahjuksen vastaanottamisesta voi saada vankeutta neljästä kuukaudesta neljään vuoteen.Kuulusteluista kertoi ensimmäisenä viikonlopun Turun Sanomat. IL